Mustat pantterit
Mustat pantterit () oli Kaliforniassa lokakuussa 1966 perustettu afroamerikkalainen vallankumouksellinen organisaatio. Se oli aktiivinen 1960-luvun lopulla ja 1970-luvulla. Sen perustivat Huey P. Newton ja Bobby Seale. Puolueen perustana toimi kymmenkohtainen ohjelma, itsepuolustukseen tarkoitettujen aseiden hankinta ja myöhemmin marxilais-leniniläinen puolueohjelma.
Mustat pantterit
Puolue oli 1960-luvun vastakulttuurin ikoni ja se toimi kymmenkohtaisen ohjelmansa perusteella militantilla asenteella mustien oikeuksien puolesta hallitsevaa yhteiskuntaa vastaan. Puolueen tervehdyksenä käytettiin nyrkkiin puristettua kättä joka nostettiin ilmaan. Kuuluisaksi tervehdyksen tekivät juoksijat Tommie Smith ja John Carlos, jotka esittivät tervehdyksen Meksikon olympialaisten 200 metrin juoksun palkintokorokkeella.
Tommie Smith, John Carlos ja Meksikon 1968 olympialaisten 400 metrin juoksun voittaja ja maailmanennätysmies Lee Evans eivät kuuluneet järjestöön, vaikka olivatkin sen näkyvimpiä esiintuojia.